
Soției mele 


sînt întrebat 


Sînt întrebat ce-i țara pentru mine, 
Acest imens de vis din care vin, 
Acest înalt pe care ziua trece 

Și îl îmbată veșnic cu senin. 


Răspund: sînt bunii şi străbunii noștri, 
Cei care sîntem și trudim în ea, 
Cei care-au ars cu fiecare clipă 
De ne-au făcut în înălțimi o stea. 


Sînt fiii şi nepoții și aceia 

Ce vin de unde am venit și eu, 
Pădurile cu arbor lîngă arbor 

Și tot ce-a fost al neamului mereu. 


Ea e Carpaţii, Dunărea şi Marea 

Și orice floare ce-i zîmbește-n plai: 
Agapia și Voroneţul, Putna 

Și Tudor, Horea, Ștefan și Mihai. 


E firul viu de iarbă ce se-nalță 
Şi drumul drept, toţi brazii ce răsar, 


VIRGIL CARIANOPOL / lumini pentru dragostea mea 


Orişice rîu ce şerpuiește-n cîmpuri 
Sau stă de sentinelă la hotar. 


Și e Partidul care dă lumină, 
Acel ce ne conduce spre senin, 
Acea putere fără de odihnă 

Și fără care n-am trăi deplin. 

dacă 


poetului Bartis Ferenc 


De mi-ar fi dat să pot s-aleg vreodată 
Ce-aș vrea să fiu, cînd am să fiu plecat, 
Ce altă-nfățișare-aş vrea prin moarte 
La sufletul acesta zbuciumat, 


Nu iarbă-aș vrea să fiu ca fiecare, 

Nici grîu măcar să-i satur pe urmași, 
Nici munte chiar, nici Dunăre, nici Mare 
Şi nici dușman la cîţi mi-au fost vrăjmași. 


Eu, ce-am voit în viaţă să cutreier 

Și n-am fost niciodată călător, 

Ce nu-mi cunosc, de cînd sînt, decît ţara, 
Aş vrea plecînd din lume să fiu nor. 

neputinta 


Neputincios cînt marea frămîntare 
Oricît mă lupt cu fiece cuvint, 
Oricît aleg cuvîntul cel mai mare 
Şi-oricît de mult îl curăț de pămînt. 


N-ajung pînă la oameni și la fapte 
Deşi mă-nalț cît mai înalt de jos, 
Deși sfîşii cu mîinile prin noapte 


Să-mi fac întruna drum către frumos. 


Degeaba sap în orice gind ce vine, 
Nu scot mai mult din anii mei cărunți 
Și totuși, timpul, cu cît ia din mine 
Se face mare și supune munți. 

teiul 


poetului Nicolae Dragos 


Aveam cîndva un tei în curte 

De flori, în vară, luminat, 

Un tei care-nflorind, cu timpul, 
A-mbătrînit și s-a uscat. 


Mai da din cînd în cînd o creangă, 
Se mai zbătea pentru-nflorit, 
Dar într-o primăvară nouă 
N-au mai dat frunze, și-a murit. 


I-au rupt viîrtejuri, întîi virful, 
Pe urmă, braţele ce-avea, 
Însă uscat, el ca-nainte, 

Bătut de vînt parcă trăia. 


Stă și-azi, la fel, un ciot, acolo, 
În calea vremurilor semn, 
Pe care luna, ca pe toate, 
Își toarnă-același untdelemn. 


M-au pus ai mei să-l tai o dată, 
Dar neputind lovi statui, 
Gindindu-mă la Eminescu, 

Pun șşi-astăzi flori în jurul lui. 

de-aș fi întrebat 


De-aș fi-Ahtrebat de cineva vreodată 
Pe care dintre oameni îi iubesc 
N-ar fi ușor, că nu aş şti prea bine 
La care dintre toți să mă opresc. 


Și totuși, totuși, mi sînt scumpi aceia 
Ce cred adînc în inimă și zbor, 

Cei ce se-ndreaptă hotăriți spre mîine, 
Şi luptă să ajungă unde vor. 


Admir pe-aceia însetaţi de cîntec, 
De farmecul trăirii-ncununaţi 

Ce cu cît beau din frumuseţea ţării 
Cu atita sînt mereu mai însetați. 


Iubesc pe temerari, pe-aceia care 

Chiar cînd sînt daţi acestei blînzi ţărîni, 
Tot mai izbesc biruitoarea moarte 

Și nu dau drumul săbiei din mîni. 


Și-i mai iubesc pe cei ce-ntreaga viaţă 
Și-o pun la temelia tuturor, 

Pe toţi aceia ce-și iubesc pămîntul 
Numindu-se prin ardere popor. 

am cîntat 


Am cîntat cît am voit 
Nimenea nu m-a oprit. 
Am iubit cît am putut 
Orice dragoste m-a vrut. 


Toată ţara, cît e ea 

Am purtat-o-n vremea mea, 
De la munte pînla pom 
Într-o inimă de om. 


Unii-au dat cu vorba-n mine, 
Astăzi, poate, li-i ruşine. 
Alţii, mulţi, cîți au trecut, 
Nici măcar nu m-au văzut. 


Nu blestem, nu strig, n-arăt, 
Nu-ntorc capul îndărăt. 

De era în altfel dat, 

Nu cîntam cum am cîntat. 


Împăcat acum, sîlhui, 
Stau în trenul timpului 

Și aştept, meigind în zbor, 
Halta unde-am să cobor. 


Nu blestem, nu strig, n-arăt, 
Nu-ntorc capul îndărăt. 
De era în altfel dat, 
Nu știu dac-aș fi cîntat. 

folclor 


Cîntă-o pasăre în zori 
Curgindu-i din gură flori. 
Cîntă alta către plai 
Scoţind lacrime din grai. 


Cîntă una zorile, 

Alta-și udă florile 
Și-amîndouă cos cu cîntul, 
Cîntecele cu pămîntul. 


Cîntă. Viersul pînă-n nori 
Umple inima de flori. 
Stau din cîntec, se opresc, 
Munţii cîntul le doinesc. 


Bat din aripi, fug zălude, 
Cintul tot mai li s-aude. 
Nu știu, le-a fost de cîntat, 
Sau au plins doar şi-au plecat? 

inscripție la grivita 


Cinstire-acelor Dorobanţi de seamă 
Ce-nconjurind Istoria, o stea, 

I-au dărîmat hotarul fără teamă 
Și au pătruns cutezători în ea. 


A fost și-ncrîncenare și lumină, 
Dar și avint de viaţă vitejesc, 
Legind cu sînge gloria deplină 


De tot ce-a fost de veacuri românesc. 


Luptînd, măriţi de-a biruinţei sete, 
Trecînd prin foc în pas triumfător, 
Ei n-au suit numai la parapete, 

Dar și-au urcat pe monumentul lor. 


Un secol e de-atunci în calendare, 
De timp trecut mereu vijelios 

Ei stau și-acum acolo-a neuitare 

Și nimeni n-a putut să-i mai dea jos. 

cronică de război 


Tineretului palriei 


Femeia-aceea, ninsă cu putere 
De-o iarnă timpurie, a avut 

Doi fii ca piatra, ce i-a dat iubirii 
Atunci cînd țara-n lupte i-a cerut. 


Erau lumina ei; arau pămîntul, 
Cărau acasă rodul ce-l aveau, 
Jucau la horă și iubirea firii 
Cu dragostea de țară o-mpleteau. 


N-au mai venit din aspra vijelie, 
Căzînd sub coasa morţii, la hotar, 
Lăsînd-o-acasă doar pe ea să fie 
De vreme și lumină făurar. 


Nu plînge, nu se vaietă, nu strigă. 
Copiii ei erau şi-al ţării dat 

Și ei s-au dus cînd Patria-n nevoie 
Cu glasul din lăuntru i-a chemat. 


Ea trece azi pe drumul ei tăcută 
Oprindu-și pașii, cîteodată grei, 

Și miîngiie feciorii cu privirea 
De parcă toţi ar fi copiii ei. 


Cînd o-ntilniți prin zbaterile vieţii, 
Toţi care astăzi soarele-l priviţi, 

Fiți fiii ei care-au căzut în luptă 
Ca voi în libertate să trăiţi. 

la un portret al meu 


Devin și eu ca toţi o amintire 
Pierzîndu-mă sub colbul vremii-ncet. 
În drumul spre uitare m-a luat viaţa 
Și aşezat cuminte-ntr-un portret. 


De azi încolo nu mai sînt acela 

Ce chiar cu timpul aprig mă băteam. 
Sînt apărat acum de-o biată ramă 
Avînd spre lume, pavăză, un geam. 

elegie pentru ioana 


Noaptea cînd m-aplec pe ginduri 
Tot mai vii mereu și-n geam 
Îmi mai baţi din altă lume 

Cu lungi degete de ram. 


N-ai odihnă nici acuma? 
Nici acum n-ai mai uitat 
Dulcele pămînt spre care 
Toate visurile bat? 


Nu e nicăieri tihnire, 
Nici acolo unde ești, 
Sau îți este dor de lume 
Și nu poţi să odihnești? 


Mai deschid și-acum fereastra 
Și te strig dorit din vînt, 
Deși știu că nu e nimeni 
Să mai vie din pămînt. 


Dormi în pace vis de aur, 
Veșnic am să te doinesc, 
Cît va fi să mai fac umbră 
Pe pămîntul românesc. 

străbunul 


poetului Tiberiu Utan 


Străbunul meu a fost așa ca ţara, 
Senin, înalt și luminos ca ea. 

În ochi purta cu pajiștea și vara 
Și iezerul din care cerbul bea. 


În portul lui, ducea nu numai locul 


Și tot ce-avea în pază — strămoșesc — 


Cu florile, cu cîntecul, cu jocul, 
Ducea şi visul nostru, românesc. 


În orice zi, la truda lui plecînăd, 
El lua și noaptea, cu tării de fier 
Și o ţinea cu diînsul pînă cînd 
Chiar soarelui i se ura pe cer. 


Venind tirziu acasă, totdeauna, 
Deși era de vreme încărcat, 

Ca urieşii lua în spate noaptea 
Și-o aducea punînd-o peste sat. 


Era puternic și cu lumea frate 
Iar pe obraji, acestei țări de stea 
El îi ducea cu drumurile toate 

Și rîurile ce curgeau pe ea. 

sensibilitate 


Nu-s clopotul care răsună 
Numai atunci cînd sînt izbit, 
O vorbă chiar dacă m-atinge 
Răsun la fel ca și lovit. 


Doar cu privirile arama 

De mi-o atinge cîte-un gind, 
La amintiri, chiar la iubire, 
Mă pomenesc mereu vibrînd. 


Așa-s făcut de la-nceputuri, 
Așa-s clădit să viețuiesc. 
Răsun și sun întotdeauna, 
Chiar visele cînd mă lovesc. 

zidire 


Îmi construiesc o bătrînețe dură 
Cu fruntea sus, ca un drapel în vînt, 
O  bătrineţe care să trăiască 

Și după ce voi fi numai cuvint. 


Nu cer la nimeni ajutor de-afară 

La tot ce vreau să-nmărmuresc aici 
Ci dimpotrivă, singur îmi car piatra, 
Ca sclavul gol, sub lovituri de bici. 


Duc singur, singur tot ce e nevoie 
Și sap adînc în cremeni și trudesc. 
Nu știu cît cer și vreme să amestec 
Dar trebuie să car și s-o clădesc. 


Lupt fără tihnă, pun la temelie, 
Amestec timp cu visuri şi cu stei. 
Tîrziu de tot, acei care-or să vie, 
Să se uimească de tăria ei. 

oamenilor 


4 

Femeia-aceasta pe obrajii cărei 

Cu rîuri timpul nemilos a scris, 
Este acea cu care-am mers în viață 
Pe drumul care duse către vis. 


Cînd am căzut m-a sprijinit puternic, 
Mi-a dat cu grijă mîna să mă scol. 

Ea mi-a umplut cu visul ei adîncul 
Atunci cînd viața mi-l lăsase gol. 


A mers cu mine-alături şi prin soare 
Și prin deşertul care mi-a fost dat. 
A tras în jugul vieții cu putere, 
Dar numai eu să trag nu m-a lăsat. 


Ani lungi de viață-a sprijinit în umeri 
Doar ea, bătrîna, vechea noastră casă 
Și tot lungi ani și singură a stat 

Mîncînd cu lacrimi pe un colț de masă. 


Ea, oameni, v-a iubit în drumul vostru 
Cu neclintite adihcimi de soi 

Și mi-a dat visuri. de la ea din suflet 

Să pot să cînt cu ele pentru voi. 

Era ca o lumină-n depărtare, 

Dar niciodată, blindă, n-a strigat, 
De cîte ori obrajii, ca și timpul, 
Cu grijile, nevrînd, i-am scrijelat. 


Cînd n-oi mai fi în. vreme, pentru cîte 
A dat prin mine-acestui viitor, 
Cînd o vedeţi prin glodurile vieţii, 
Făceţi să-i fie drumul mai ușor, 

bucurie 


Neștiut bat drumul, îmi spuneam adesea, 
Drumul către cîntec, încă-s neștiut. 
Mă-ntrebiiîntruna, oare-s prea departe 
Ca din slava lumii să nu fiu văzut? 


Mă-ntrebam, sînt oare ca acele păsări 
Ce nu pot să zboare pînă la frumos 

Și de-aceea poate, cît aș vrea de tare, 
Nimeni nu mă vede, fiindcă zbor prea jos ? 


Pînă astă-seară am crezut asemeni 

Drumul drept pe care tu mi-l luminezi, 
Dar acum, iubito, s-a-ntimplat minunea 
Și-am venit în fugă să te-ntreb ce crezi. 


Am văzut aseară, cum o stea de aur 
Îmi făcea cu ochiul şi-mi zîmbea tăcut. 
I-o fi spus de mine cineva de-acolo? 
Să fi-ajuns ca şi eu să pot fi văzut? 

soției 


Sîntem și-acum alături, scumpa mea, 
Ne luminează dreaptă-aceeași stea 
Care de ani şi ani, oricît de greu, 

Ne-a luminat pe-același drum merev. 


Am mers prin viaţă soldățește-n pas. 
Puțin de tot de mers ne-a mai rămas, 
Dar mergem încă-ncrezători și-acum 
Pe bucăţica ce mai e de drum. 


Dă-mi mîna caldă, nu te-nfricoșa, 
Stau lîngă tine și-ți rămîn aşa 
Și vis de foc și crez și dor tăcut, 
Dar și la toate zbaterile scut. 


De ziua ta, așa ca-n dușii zori 
Ți-aduc un braţ de vise-n loc de flori 
Și inima acestui dor nenfriînt 

Ce nu va fi nicicînd numai pămînt. 


Nu te clinti. Stai dreaptă ca mereu. 
Eşti țara mea de dor, ești visul meu. 
lau partea ce mi se cuvine de la stea 
Și pentru tot, te-ncoronez cu ea. 

dor de singurătate 


lubito, ai închis la poartă? 
Închide tot ce-a mai rămas 
Și lasă storurile toate 

Ca și cînd n-am mai fi acas. 


Să nu ne spunem nici o vorbă, 
stăm chiar fără să șoptim, 

nu ne-audă nici un lucru, 

Cu mîinile să ne vorbim. 


Să stăm aci, așa în taină, 

Atît de mult tăcerii daţi, 

Încît chiar timpul, cînd va trece, 
Să creadă că sîntem plecaţi. 

tot mai visez 


Tot mai visez şi astăzi îndrăgostit de tine, 
Cînd tînără iubire pe visuri mi-ai călcat 
Și te mai văd aievea și-acum ca altădata» 
Deși sălbateci anii mereu te-au sfișiat. 


Nu m-ai voit prin vremuri cînd învățam cuvîntul 
Cum farmecul să-ţi cînte, să poţi fi mai de preţ, 
Cînd îl struneam plecîndu-l mai mult pe duioșie, 
Cînd îi erai în taină şi viaţă şi judeţ. 


Tirzii sînt toate astăzi, dar ca o amintire 
Însemn aici, în treacăt, tristeţea mea de-acum, 
Cînd obosit de lupte, la capătul acesta, 

Mă văd lipsit de toate și numai eu pe drum. 


Odată, după moarte, cînd timpul ca o lupă 
Mă va mări în lume cît poate n-ai crezut, 

Sînt sigur, ca atiţia, c-ai să regreți iubito 
Că m-ai putut cunoaște și nu m-ai cunoscut. 

prietenilor 


Cînd voi pleca şi eu ca fiecare, 
Cînd firul vieţii mele voi fi tors, 
Cînd voi porni spre locurile-acelea 
Din care nimeni nu s-a mai întors, 


Cînd mă veţi lua pe umeri în sicriul 
În care am să stau de lung popas 

Și vă voi pare greu, poate ca plumbul, 
Deşi puţin din mine-a mai rămas, 


Nu vă mirați, eu aș fi cum e gindul. 
Doar eu în raclă, singur dac-așş sta, 
Aș fi ca fulgul de ușor, ca visul, 

Dar lumea care-o duc în mine-i grea. 


Nu vă-ntrebațţi, sînt amintiri, prieteni 
Și cîntece ce nu le-am scris și fraţi, 
Sînt bunii şi străbunii şi pămîntul 

În greul ce pe umeri mi-l purtaţi... 

de poli... 


De poţi iubi atît de mult încît 

Cu flacăra din vorbă și privirea 
S-aprinzi oricînd și inimă și câînt, 
Atunci iubeşti, aceasta e iubirea. 


i A PE 
De poți a pi elida Y PIYA 
Să nu te-arate lumii dara tatea, 


Să-ţi cîntăreşti chiar faptele cu dramul, 
Atunci eşti drept, aceasta e dreptatea. 


De poți să urci cu cîntul pîn'la ceruri 
Să te audă stelele și luna, 

Dar să te-audă și ai tăi, de jos, 
Aceasta va fi arta totdeauna... 

jurământ 


Jur patriei cum am jurat iubitei 

Atunci, în depărtare, în trecut, 

Cînd i-am luat mîna și-am pornit alături 
Pe drumul ce-l aveam de străbătut. 


Jur lutului acesta de morminte 
Cum am jurat o dată pe drapel, 
Că voi rămîne orice-ar fi să fie, 
În fiecare clipă lingă el. 


Nu mă va-nfrînge nici o viscolire. 
Pe orice cruce-mi va fi dat să sui, 
Rămîn adînc al visului său veșnic, 
Al împlinirii și dreptăţii lui. 

în fiecare seară 


În fiecare seară, totdeauna, 

lau plasa, tolba, şi-apoi alergînd 
Cobor grăbit pe treptele din mine 
În codrii tainici care-i am în gînd. 


E-acolo-un cîntec mare, numai steme, 
Pe care vreau să-l prind din necuprins, 
Un cînt de aur, nesupus la nimeni, 

Ce niciodată nu se lasă prins. 


Aleg, pîndesc, mă caţăr, sui pe visuri, 
Dar cum mă simte fuge-n drumu-i lung 
Și-atit de iute fuge și se pierde 

Că orice-aș face nu pot să-l ajung. 


Și ce frumos, ce simplu e, ce tainic! 
Dac-aş putea să-l prind, de-aș reuși 
Să-l pot aduce-afară, la lumină, 
Milenii, poate, nu aş mai muri. 


Stau nopţi întregi, piîndind ca o nălucă, 
Îi întind curse, sînt mereu pîndar 

lui Victor Iova 


Însă mi-e truda, totuși, tot degeaba 
Și orice așteptare în zadar. 


Dar nu descurajez. În orice seară 

La fel cobor şi stau mereu pîndind. 
Merită truda, prea-i un cînt de seamă 
Și nu se poate-o dată să nu-l prind. 

ce-i greu 


poetului Al. Raicu 


E greu să fii ce ești şi totuşi 
Să nu poți precum ești trăi, 
Să ai palate multe-n visuri 
Și să n-ai unde odihni. 


La fel e greu cînd porţi cu tine 
Munţi de iubire-n viața ta, 

Atunci cînd vrei să-i dai la oameni, 
Să nu vrea nimenea să-i ia. 


E greu să-l faci să înțeleagă 
Pe cel nedrept ce este drept, 
Pe prost de ce este nevoie 
De mintea celui înţelept. 


De-asemeni, este greu prin lume 
Să treci de nimeni întrebat, 
Să dai cu pietre în minciună, 
Să poţi să treci neaplecat. 


F greu izbind numai cu vorba 
Ce trebuie de-nfrînt să-nfrîngi, 

Cind ai încă de plins atîtea 
Să nu ai lacrimi să mai plîngi. 


Și iar e greu să aperi cinstea, 
Să strigi, să lupţi, să fericești, 
Să mergi la braț cu adevărul, 
Să mori și totuși să trăieşti... 

din timp 


Vechiu-ncearcă, fuge după mine 
Socotind, prin anii mei destui, 
Tot așa cum crede orișicine 
Că sînt fiul străduinţei lui. 


— Stai, îmi strigă, și-amintește-ţi, 
Eu te-am luat și ridicat din lut, 
Eu ţi-am fost și mamă, dar și tată 
Și ţi-am dat lumină de-ai băut. 


Tol eu sînt, acela de sub stele, 
Ce te-am învățat să știi iubi. 

Eu am rupt din zîimbetele mele 
Și ţi-am dat să ai cu ce zimbi. 


iată 


Eşti al meu, eu te-am tîrît din noapte, 


Eu, pe brațul meu te-am legănat, 
Sînt acel ce te-am condus cu șoapte 
Și prin visuri-nalte te-am purtat. 


Mîna mea te-a ridicat în lume 
Din străbunul, românescul plai, 
Eu am fost acel ce ţi-am dat nume 
Și ţi-am pus în inimă ce ai. 

Stai, ascultă, nu fugi de mine, 

De cînd eşti ţi-am fost mereu stăpin, 
Pentru cît m-am străduit cu tine 
Ciîntă-mă și fă-mă să rămîn. 


Nu-i răspund. Mi-ar trebui blesteme 
Pentru cîte-au fost și mă mai dor. 
Îmi fac loc cu visele prin vreme 
Să mă pierd de el în viitor. 

zidarul 


Pentru-mplinire, el, cutezătorul, 
Zidarul, suie trepte spre înalt 
Asemenea cu-acel ce pe cuvinte 
Se-nalţă dintr-un cer în celălalt. 


Trec oamenii pe lîngă el, dar nu știu 
Că omu-acesta-n care har e pus 
Împinge-n slavă, la nevoie, stele 
Să facă loc clădirilor mai sus. 


Și nimeni, nimeni nu cunoaște iară 
Că sus, acolo, tainic făurar, 

El dă de-o parte razele de soare 

Să nu le murdărească de mortar, 


Nu-i știe nimeni graba şi iubirea 
Cu care suie în înalt, din zori, 
Cînd văruie lumina, adîncimea, 
Cu fel de fel de visuri și culori. 


lar cînd coboară, seara, de pe schele, 
Cu praf de soare-n păr, printre mulțimi, 
Puţini știu iarăși că el merge totuși 
Mai greu pe lut decît prin înălțimi. 

noapte 


Vai ce noapte! Ce de aur curge 
Din înaltu-albastrului ceresc! 
Puneţi, oameni, la burlane vase 
Ca să stringeţi aur românesc. 


E o noapte-n care nu mai este 


Loc pe ceruri pentru nici o stea. 


Bolta-naltă din înalt de slavă 
A vărsat tot aurul pe ea. 


În pădure, mii și mii de greieri 
S-au pornit pe cîntece silhut, 
Tăind, parcă, fiecare greier, 
Cîte-un pom cu cîntecele lui. 

de tařğ 


scriitorului Ion Grecea 


Nu mai caut iar și iară 
Cînturi noi de dor de Țară 
Că prin orice cînt pornesc 
Tot cu Țara mă-ntilnesc. 


Nu mă satur, zi de zi, 
Tot de ea aş tot doini. 
Orice vis, sub steaua mea, 
Mi se duce tot la ea. 


Nu mă lasă nici un gînd 
Să nu fiu de ea flămînd, 
Sä nu cînt orice șuvoi 
Sau icoană de la noi. 


Orice-aș face, unde-aș merge 
Chipul tuturor se şterge, 
Dar al ei, de vis și dor, 
Rămîne strălucitor. 


Unde calc, unde-aş călca, 
Lîngă mine e și ea. 

Drumul ei oricît de greu 
E la fel cu drumul meu.. 

la mormînlul veronicăi 1micle 


Poposisem de departe 
La adîncul său de lut 
Unde flori și flori aduse 
Ședeau liniștii ei scut. 


Oameni ca și noi, iernatici, 
Dar și tineri, fiecare 
I-aprindeau să-i lumineze 
Cîte-un crin de lumînare. 


Cerul, seara,-n orice seară, 
De cum stele înflorea, 
Aplecîndu-se deasupra, 
Vărsa stele peste ea. 


N-adusesem nici o floare, 
Dar iubita căutînd 

A găsit o floare-albastră, 
După inima-i bătînd. 


Și visînd la Eminescu, 
Diîndu-i dragostei cuvînt, 
Florii-albastre, floare-albastră, 
I-a sădit-o pe mormînt. 

poetul 


Poet este acela ce simte și aude, 

Ce simte și trăiește, numai acel chemat. 
El face să se vadă ce nimenea nu poate, 

Ce depărtează timpul să-l vadă-apropiat. 


Pricepe cu iubirea şi vede cu adincul, 
Aprepie trecutul, visează tot ce nu-i, 

El luminează lumea, doar cu o vorbă numai, 
Făcind-o să lucească prin suferința lui. 


Poetu-i adevărul, dreptatea, libertatea, 
Dar e și alchimistul în care ginduri sînt, 
Ce fierbe-n el cuvîntul pînă-l preface-n aur, 
Ce-şi luminează ţara cu orișice cuvînt. 


De n-ar fi el pămîntul ar mai simţi nevoia 

De-o floare, de-o iubire, de-o luminoasă stea. 
El vede viitorul-nainte de-a se vede 

Cum nimeni, niciodată, nu-l va putea vedea. 


Dă tot pentru lumină, iubește pîn'la arderi 
Şi îşi rămîne sieşi, ca nimenea, fidel. 
Poetul e trecutul, prezentul, viitorul 

Și lumea-i doar aceea care-o visează el. 

Sint flacără, sînt foc, sînt pară, 
Merg printre oameni luminînd. 
Sint ca o stea ce strălucește, 
Dar nimeni nu mă vede-arzînd. 


Ard ca un codru ce nu piere 
Sub flăcările ce-l încing, 

Un codru care arde-ntruna, 
Dar flăcările nu-l ating. 


Și ard și ard așa de-a rîndul, 
Ca mii și miile de stele. 
Îi luminez pe cei din preajmă 
Arzîndu-mi visurile mele. 


Știu, se va stinge crud odată 
Această flacără, stindard — 
Da-mi pare rău că se va stinge 
Fiindcă trăiesc numai cît ard... 

drum de viață 


Sint anonimul care cîntă 
Neluminat și nevăzut, 
Dar și olarul ce frămîntă 
Cuvintele acestui lut. 


Voind să fiu cum îmi e firea 

Același omenesc altoi, 

Păstrindu-mi pentru toţi iubirea 
N-am vrut pe-ascuns să mă-nconvoi. 


Nu mi-am făcut prieteni fiindcă 
Nu mi-a plăcut trecînd să mint 
Si n-am voit să-mi fac din stîncă, 
Oricum, o mină de argint. 


Am mers pe drumul meu aparte 
Chiar socotit un om mărunt. 
M-am dat deosebit de-o parte 
În faţa celui mai cărunt. 


Am plîns pentru destinul lumii 

Şi m-a durut că n-am ajuns 
Măcar la înălţimea humii, 

Dar mi-am șters lacrima pe-ascuns, 

Nu am putut să fiu nici şarpe, 
Nici vulpe și nici lup flămînd, 
Cîntau în mine mii de harfe, 
Erau în mine munţi de gînd. 


Trecind așa ca orișicare, 
Chiar nenţeles la vremea mea, 
Mi-am iubit patria de aur 
Și m-am plecat numai la ea. 

despre mine 


N-am dorit nimic întotdeauna, 


N-am cerut chiar de-aveam drept să cer, 


N-am rîvnit decît un strop de lună 
Din lumina toată de pe cer. 


N-am lovit zbătîndu-mă, vreodată, 
Să-mi fac loc spre glorie-alergînd, 
N-am călcat pe visuri niciodată 
Ca s-ajung în slavă mai curînd. 


N-am împins pe nimeni la o parte, 
N-am voit împiedecînd să sui. 
Să-mi rămînă visul mai aproape, 
M-am zidit la temelia lui. 


Am trecut prin toate ca oricare, 
Am iertat pe cei ce m-au lovit, 

Am cîntat că fără cîntul, soare -— 
Pînă azi de mult aș fi murit. 


Mulţumit cu cît mi-a dat țărîna 
Și iubind adine acest pămînt, 

Trec și-acum la fel ca totdeauna 
Și mă duc asemenea cum sînt. 

e toamnă 


E toamnă, toamnă, iama e pe-aproape, 
Cu virfurile arborii-o zăresc 

Şi-n teama lor, popoare-ntregi de frunze 
De frica ei, să cadă, se grăbesc. 


Curînd, trezite, ploile, de gheaţă, 
Din somnul lor de moaite-n care-au stat 
Vor scoate iarăși plugurile afară 
Și vor porni pe-ntinsuri la arat. 


Încep să plece păsările toate 
Și frunzele să cadă tot mai des. 
De-acum încolo nu se mai culege 
Ce trebuie din vară de cules. 


Acela care n-a plecat la drumuri 
Atunci cînd era soare și putea, 

Cînd umbrele îi așterneau covoare, 
De-acum-nainte nu va mai pleca.. 

Scumpo, care-mi eşti temei, 
Puiul nostru care-l crești, 
Creşte-l ca să aibă-n el 
Munți de visuri româneşti. 


Pune-i vorba strămoşească 
Lîngă el, oricînd o vrea, 
Să întindă numai mîna, 
Să se sature de ea. 


Nu-l feri, lasă-l să cadă, 
Alergind să se lovească. 
Doar lovindu-se de toate 
Va-nvăța să se ferească. 


Dacă e să-i dai poveţe 
Dă-i și spune-i că-i frumos 
Să sărute mina ţării 
Totdeauna cuviincios. 


Și învaţă-l, că e bine, 
De vreodată s-o lovi, 
Să-și păstreze lacrimile 
Pentru cînd i-or trebui... 

adevăr 


Orișice-ai face pentru oameni, 
Cuceritor de lumi de-ai fi, 
Oricât de mare-ai fi în viață 
Numai o dată poţi trăi. 


Să ai oricît de multe haruri, 
Să vii din zei strălucitori, 
Atunci cînd e să pleci din lume 
Nu poți pleca de două ori. 


Să ai puteri nemăsurate, 
Să cunoști taine de apoi 
Nu poţi, oricît ai fi de tare, 
Să întorci viața înapoi. 


Și iar orice averi de seamă, 
Orice comori, de preţ, ai da, 
Nu poţi opri măcar o clipă 
Și nu poţi timpul cumpăra. 

ardere 


De cîte ori stăm iarna-n casă 
La gura sobei, gînd la gînd, 
Privesc îngîndurat în flăcări 
La lemnele ce pier tăcînd. 


Ca ele-au ars mulțimi de oameni 
Și ard în focul cel mai pur 

Cu bucuria și dorința 

De-ai încălzi pe cei din jur. 


Tirziu, cînd n-oi mai fi, odată, 

Să-ţi amintești, chiar de ţi-e greu, 
Cu focul care-a ars în mine, 
C-așa am încălzit și eu. 

Bate-n poartă nu ştiu cine 
Ia vezi mamă, cine bate, 
Cine mi-a găsit și-n noapte 
Mica mea singurătate ? 


Dacă-i vreun drumeţ deschide.-i, 
Omenește-l dacă vrea. 

Poate e vreun fir de rază 
Rătăcit de la vreo stea. 


Dacă e vreo poezie 

Chiar de-ar fi s-o preţuiesc, 
Spune-i că la ora asta 

Nu mai pot s-o mai primesc. 


Prea-i tirziu, e miezul nopții, 
Nu mai pot, este-n zadar. 
Mi-este greu să mă-mbrac iarăși 
Şi să-mi pun cravata iar... 

trec cărulele 


Trec vorbind căruțele pe cale, 
Una după alta, ca un rîu, 
Pină sus la loitre încărcate 
Cu lumină galbenă de grîu. 


Trec vorbind ca oamenii-ntre ele, 
De abia mișcîndu-se de greu 

Și n-aud de-atitea mii de ginduri 
Ce vorbesc ducîndu-se mereu. 


Ce şi-or spune? E-atiît zor în mine 
Că nu-mi e nimic prea deslușit. 
Vin imagini, cîntece şi pleacă 
Trintind uşi la dus și la venit. 


Trec mereu căruțele și-o lună 
Răsărită din adîncuri, nouă, 
Merge după ele-nsîngerată, 
Dată cu cuțitul pe din două. 


Nu-mi mai bateti ginduri cuie-n creier 
Staţi și voi puţin să mai m-adun. 
Giînduri, gînduri, ah! tăceţi odată, 
Vreau s-aud căruțele ce spun... 

Deasupra uşii, împăiat, un vultur, 
Cu aripi largi deschise pentru zbor, 
Stă parcă viu, cu ochii prinși de-naltul 
Spre unde-a fost cîndva stăpînitor. 


În lumea lui de-acum nu mai e moarte, 
E numai vis, durerile-au trecut, 
Deşi-a fost greu pînă-a suit hotarul 
Dintre înaltul cerului și lut. 


Ce liber pare azi, numai plutire 
Și poate că din locul său, din cui, 
Crezînd covorul casei o cîmpie, 
Coboară-n vis pe pajiștile lui. 


Cum stă acolo țintuit de vreme, 

Deși captiv, nimic nu-l poate-opri, 
El zboară poate, zboară totuși liber 
Prin lumea-n care nu va mai muri. 


Mă uit ades la el, la depărtarea 
În care stă cu ochiul împietrit. 
Se crede-n slava lui de totdeauna 
Și parcă nici nu-i pasă c-a murit. 

tristețe 


Te-ai rupt de lanţul visului acesta, 
De luptele pe care le-am avut. 

Ai renunţat, plecînd, la nemurire 
Pentru un strop de viață și trecut. 


Şi-ai fi putut să nu mai mori vreodată, 
Ai fi trăit ca nimeni pînă-acum,. 
Atîtea zeci de vieţi nepieritoare 
Ți-ar fi rămas alăturea pe drum. 


Puteai să fii lumină pentru oameni, 
Să strălucești, să fii mereu îndemn, 

În candelele cîntecelor mele 

Turnînd doar cite-un pic de untdelemn. 


Ai fi rămas necontenit aceea 

Spre care drept pe drumuri aș fi mers, 
Ți-aș fi făcut icoane-n orice cîntec 
Pe care timpul nu le-ar mai fi şters. 


Azi nu mai ești decît o amintire 

Din toate cele ce-mi puteai fi rost, 
Dar c-ai plecat, te pedepsesc, ca mîine, 
Să nu te știe nimeni cine-ai fost. 

Să dăm de-o parte tot ce-a ars odată, 
Tot ce credeam că este de nestins. 
Să punem iar și să aprindem visul. 
E frig în noi de cînd e focul stins. 


De ce tăcem? De ce n-aprindem vatra 
Cînd o scînteie-ar fi de-ajuns și-apoi 
Am putea pune codrii-ntregi să ardă? 
Nu vezi ce iarnă-a tăbărit pe noi? 


Hai vino-aproape. Nu-i tîrziu de viaţă 
Cît mai e timp de vis și adevăr. 

Vai! cît de rece eşti, cît de-ngheţată 
Și cîtă nea ţi-a năvălit în păr! 


Întinde-mi mîna, lasă-mă s-o mîngii. 
Dar ce se-ntîmplă, plingi? Te-mpotrivești ? 
Sau se topesc zăpezile din tine 

Și nu mai poți şuvoiul să-l opreșşti? 

soției mele 


A fost, iubito, ziua sfîntă, 
Cea mai frumoasă zi a mea, 
N-a venit nimeni, stinge cerul 
Și lasă doar în virf o stea. 


Închide ușile, e noapte, 

Este tirziu pentru senin. 
La ora asta, de-ntuneric, 
Doar lacrimile de mai vin. 


Să stringem masa, este timpul, 
Nu tresări, e noapte doar, 
Nu-i nimenea, sînt numai pomii 
Ce dau din aripe pe-afar. 


Nu te-ntrista, fii bucuroasă 
Că sîntem și-astăzi ca mereu. 
Rizi, liniștește-te și haide 

Prin amintiri, la brațul meu. 


Nu mă privi cu duioșie, 
Nu dau la întristare glas 

Deși în vremea ce urmează 
E poate ultimul popas. 


Sus cupa pentru fericire 
Pentru acest pămînt iubit 

Și să-i iertăm pe toți aceia 
Ce i-am chemat și n-au venit! 

altă scrisoare poeziei 


Am sosit iubire, am ajuns acasă, 

În aceeași curte, la aceeași masă 

Unde altădată seara, cînd veneai, 
Aplecat pe ginduri veșnic mă găseai. 


Sînt din nou ca-n vremuri tot unde știi bine, 
Nopţile-s aceleași iar, de lună pline. 
Tot în aștepiare timpul mi-l petrec, 
Așteptîndu-ți clipa, nu mai pot să plec. 


Am adus din ţară cîte le-am iubit: 
Munţii care-ntreaga vară i-am suit, 
Codrii toţi prin care zilnic am umblat, 
Drumurile toate ce le-am colindat. 


Stau acum cu ele grămădite-n gînd, 
Pașii tăi de aur zilnic aşteptînd. 

Vino de m-ajută, să mă luminez, 
Să le scot afară și să le așez. 


Las deschisă poarta. Am aprins lumina. 
Luna-mi aurește viața și grădina, 
Stau în toată curtea singur, numai eu, 


Tot pe strada Mierlei, unde-am stat mereu. 

eu și celălalt 


Ades în noapte stau de vorbă 
Cu cel în ramă-nchis acum, 
Cu-acela care-am fost odată, 
De care m-am pierdut pe drum. 


Ne recunoaștem însă, vremea 
La el, chiar vrînd, n-a mai intrat. 
Pe chipul meu, ne-nchis în ramă, 
Cu mii de pluguri a arat. 


Sîntem acum ca două fiinţe 
De-același sînge și pămînt, 
Dar el rămas de mult același, 
Iar eu acel ce nu mai sînt, 


Stăm toată noaptea, iar spre ziuă, 
Cînd sîntem de vorbit sătui, 

Eu plec împins de ani-nainte, 

El rămînînd la vremea lui. 


În rama sa nu e pieire, 
Nu-i timp să-l poată irosi 
Şi-acolo unde timp nu este 
Nici nimeni nu poate muri... 

de la tata... 


Cînd veţi zvirli-n pămînt sămînța 
Ca pînă astăzi, tot mereu, 

În grîul aruncat în brazde 

Un bob să știți că sînt și eu. 


Cînd vor veni combine-n vară 
Să taie rodul, din pămînt, 

În griul secerat de ele 

Un spic să știți că şi eu sînt. 


Cînd îl veți duce apoi morii, 
Cu visul trudei împăcat, 

Să știți că-n aurul făinii 

Voi fi şi eu amestecat. 


Iar cînd tirziu veţi face pîinea 
Precum o faceţi tot mereu, 

Să ştiţi că-n pîinea voastră sfîntă, 
O frimitură sînt și eu. 

n-am fost prea bun 


N-am fost prea bun 
Oricît am vrut, 

Chiar de-am dat totul 
Cît am avut. 


N-am iubit totuși 
Cît am visat, 

Deși iubirii 

Totul i-am dat. 


Cu caldul vieţii 
Am încălzit, 
Dar nu atîta 
Cît am voit. 


N-am strîns în brațe 
Cît mi-a fost dat. 
Viața-i cea care 

Nu m-a lăsat. 


Din toate cîte 
Le vream altoi 

Mă-ntore cu multe 
Încă-napoi. 


Și-acum cînd tainic 
Încărunţesc, 

Mă-nalţ în mine 
Și-nvinuiesc l.. 

Priveam azi cum un om pe stradă 
Ducea povara lui în spate. 
Era destul de grea se pare, 
Mai mult ca orice greutate. 


Mergea, mergea, dar cînd pe cale 
Îi era greu, se mai oprea 
Lăsînd din spate greutatea 
De cîte ori nu mai putea. 


Priveam și-l fericeam privindu-l, 
Văzînd că poate poposi, 
Că-și poate lua din spate greul, 
Că poate totuşi odihni. 


Și cum mergeam, gindeam privindu-l, 
Oricît ar fi de dureros, 

Că-s greutăți şi mult mai grele 

Ce nu mai pot fi puse jos... 

epitaf 


Nu mai alerg, nu mă mai zbat, 

Nu mai pot fi îndurerat, 

Nu mai doresc, nu mă mai frîng, 
Nu mai am lacrimi să mai plîng. 


Nu mai mă-nalț, nu mai m-aplec, 
Nu mai trudesc să pot să trec, 

Nu mă mai lupt să mai înving, 
Nu mai mi-e teamă că mă sting. 


Nu-mi mai fac loc izbind prin ani, 
Nu mai îmi pasă de duşmani, 
Nu mai am dor, nu mai am cer, 
Nu mai am lumii ce să-i cer. 


Nu mai cobor, nici nu mă sui, 
Nu mai tai calea nimănui, 

Nu mai am timp să mai visez, 
Nu mai mi-e dat să luminez... 

am fost 


lui Romeo Creţu 


Am fost așa întotdeauna, 

Un om de prea puţini dorit, 

Un om ce decit să fiu slugă 
Cu mult mai bine-aș fi murit. 


M-am vrut despot pe mine însumi 
Cu ochii însă către stea. 

Am vrut să fiu al meu în viaţă, 
Stăpîn pe libertatea mea. 


Am îndrăznit să merg cu mine 
În lupte fără nici un scut. 
Mi-am tras săgețile din carne 
Oricît de tare m-a durut. 


N-am lingușit mai marii vieţii, 
I-am strălucit de-au meritat. 
Nu mi-am ascuns comoara, însă 
Am dat-o cui a fost de dat. 


E drept că m-am temut adesea 
De proști, de hoţi, de mincinoşi 

Dar între toţi, pentru mai bine, 
M-am rezemat de Feţi-Frumoși. 


Am fost și rîu şi cîmp și zbucium 
Și munte-ncununat de brazi 


Și n-am să mor, cînd mă voi duce, 
În România mea de azi. 

elegie pentru iubită 


Ce greu ne despărțim de lucruri, 
De lucruri vechi, de ani șuvoi, 
Cu care am trăit alături 

Și care s-au trecut cu noi. 


Aveam pe timpuri o oglindă 
În care-n vremuri te-ai privit, 
De timp, de ani, de bătriîneţe, 
De-atita vreme, a orbit. 


Aveam un jilț, în care seara 
Ședeai adesea la visat, 
Azi e bătrîin, o biată umbră, 
De-abia mai șade rezemat. 


Aveam fotografii în rame, 

Cu oameni care-n viață-am mers. 
Hainul timp pe toate, toate, 

Cu mîna palidă le-a șters. 


Ce greu ne despățim de toate: 
Covoare, jilț, fotografii 

Le ţinem încă, ne par totuși 
Ca-n tinerețe că sînt vii. 


Şi-acum îmi pare că-n oglindă 
Te speli, precum mereau făceai 
Cînd ca o mladă de răchită, 
Doar douăzeci de ani aveai... 

iarnă 


Ce viscole-s de la un timp în mine! 
Bat vinturi crude ce-n afar' nu sînt, 
Ce-mi îndoiesc, în goana lor nebună, 
Mulţimi de gînduri pînă la pămînt. 


Și ninge, ninge-atit de mult de parcă 
Întreaga iarnă-i chiar în mine doar 
lar viscolele toate dinăuntru 
Răzbesc în goana lor pînă-n afar. 


În fiecare zi, de cum dau zorii, 

Rînesc de pe obraji troieni zorit, 
Dar pînă-n seară viscolele toate 
De-a-ntregul iarăși i-au înzăpezit. 

văzuși, iubito 


Văzuși, iubito, bătrinica ceea 

Ce singură, cît de retras şedea 

Și cum privea cu ochii plini de lacrimi 
La fiece pereche ce trecea? 


Avea pe ea o haină ofilită, 

Şi-n mîinile-i subţiri un tremurat. 
O, mîinile acelea altădată 

Cîţi, mulțumindu-i, le-or fi sărutat. 


Era atît de singură acolo, 

Atit de sfişiată-n trupu-i mic 
Încît oricît o îmbrinceau drumeţii 
Ea niciodată nu spunea nimic. 


Zimbea ades la cîte-un domn de parcă 
L-ar fi știut, sau poate-l semuia 
Cu-acela care a umblat alături, 

Dar ce de mult de tot nu mai era. 


Ca ea, și tu iubita mea, odată, 
Cînd n-oi mai fi la braţul meu de stei, 
Vei sta-ntr-un colț al vieţii, zbuciumată, 
Și vei privi din marginile ei. 

și-am să cînt... 


Am cîntat tot ce mi-au spus 
Toţi acei care s-au dus, 

Tot ce neamul mi-a lăsat 

De cinstit şi apărat. 


N-am uitat măcar să cînt 

Nici un bulgăr de pămînt, 
Nici o floare, nici un gînd, 
Nici o inimă bătind. 


Am stat noaptea şi-am cusut 
Cîntecul ce l-am avut 

Și pe viaţa ce-o trăiesc 

Și pe lutul strămoșesc. 


N-a fost cînt, n-a fost lumină 
Să n-o torn la rădăcină 

Cind la cîte-un pui de dor, 
Cînd la visul tuturor. 


Toate cîte-au fost să fie 
Mi-au fost numai apă vie 

Ce m-au ajutat, cum sînt, 
Tot ce mi-a fost dat să cînt. 


Am cîntat la orice pas, 
Am dat gind la orice glas 
Și-am să cînt cît mai trăiesc 
Tot ce este românesc. 

la mărășești 


Aniversăm izbinda ţării: 
Bătrini, bărbaţi, flăcăi, femei, 
Toţi cei care-am scăpat de jugul 
Ce ne fusese pus temei. 


Sînt multe mame-ndoliate, 
Soții cu suflet ars de dor, 
Venite-aici parcă anume 
La o-ntîlnire cu ai lor. 


Se spun cuvinte mari, de flăcări, 
Pentru toţi cei care-am luptat, 
Ce ne-am stropit cu viața visul 
Și l-am făcut adevărat. 


Ni se aruncă flori în calea 
Pe care defilăm trecînd 

Şi-n timp ce muzicile cîntă 
Iar viii rîd, trăiesc, uitînd... 


Eu mă gindesc la ceia care 
Ar vrea și ei aici popas, 
Dar care nu mai pot să plece 
De-acolo unde au rămas. 

poeziei I 


Plec din nou. E vară. Viaţa-mi dă concediu, 
Soarele m-aşteaptă să-mi arunce iar 
Funii lungi de raze, să m-apuc de ele 

Și să urc în slava fără de hotar. 


Vreau cît mai am vreme să mă-mbăt de toate, 
Să vorbesc cu brazii, zilnic să colind, 

Să pornesc pe virfuri, să privesc de-aproape, 
Cînd tirziu în slavă satele s-aprind. 


Nu-ntirzii o clipă. Nici o tremurare, 

Sint exact acasă tocmai cînd ţi-am spus, 
Nu-mi e-ngăduită nici o-ntirziere, 

Am să viu din siavă, cît aș fi de sus. 


Dacă vii în lipsă nu fi supărată, 

Nu porni pe drumuri, n-ai să mă găsești, 
Stai şi mă aşteaptă, mi-a fost tare foame 
De aceste sfinte plaiuri românești. 

sfaturi de la mama 


Mina celei care ţi-a dat viaţă, 


Te-a crescut frumos, te-a făcut trunchi, 


Mina ce te-a legănat, copile, 
N-o uita, sărut-o în genunchi. 


Mina bună care-ţi pune masa, 

Ce te spală,-aşteaptă, s-o cinsteşti, 
S-o ajuţi, măicuţă, la nevoie, 

Este mînă sfîntă, s-o iubeşti. 


Mîinii care ți se-ntinde caldă, 
Mîinii de prieten sau de frate, 
Să-i răspunzi la fel cum ți se-ntinde, 
Merită această bunătate. 


Mîna care ţi-a făcut un bine 
S-o păstrezi în minte-n orice zi 
Este mîna dragostei de oameni, 
Ti s-a-ntins în loc a te lovi. 


Mîinii însă ce pe-ascuns pîndește, 
Nici un fir de gînd să nu-i ascunzi. 
Eşti destul de mare, ştii din viață 
Cum este mai bine să-i răspunzi. 

pentru somnul iubitei 


Noapte bună. Lucrurile toaie 
S-au culcat și ele, e tirziu. 
Toate dorm, iubito, obosite. 
Numai timpul singur mai e viu. 


Peste tot nu umblă nici o şoaptă, 
Toate-n taină treaba și-au lăsat. 

Au pus lucrul jos, ca totdeauna, 

Și pe apa liniştii-au plecat. 


Nici un pas încolo, nici un zumzet. 
E atîta liniște acum 

Că aud cum stelele, în raze, 

Au pornit plimbîndu-se pe drum. 


Cînd și cînd doar crinu-adus aseară 
Lăcrămînd din vază, cu petale, 
Plîinge-ncet să nu-i audă nimeni 
Sfișierea ducerilor sale. 


Dormi ușor. Ca-n fiecare seară, 
Aplecat pe ginduri, rămînînd, 

Eu veghez ca să nu vie iarna 
Să-ţi albească părul prea curînd. 

de dragoste 


Frunză verde, țară bună, 
Cu mijlocu-ncins de lună, 
Românie, dulce cînt, 

Vreau să știi și tu cum sînt: 


Orice noapte, orice zi, 
În oricare loc aş fi, 
Pentru orice pic de rîu 
Dorm cu paloşul la briu. 


M-au făcut ai mei așa, 
Năzdrăvan cu chip de stea, 
De cînd eram stejar crud 
Orice zbucium să-ți aud. 


Eu sînt vrabie, nu-s cuc, 
Nici nu vin, nici nu mă duc, 
Stau aci, oricum ar fi, 

Fie noapte, fie zi. 


Nu sînt doar cum par că sînt, 
După cîntul ce mi-l cînt, 
Ci și cel ce drum descui 
Pentru visul neamului. 

Unde să mă duc, știi bine, 
Cînd mi-e rădăcina-n tine? 
Poate om trăi-n lumină 
Dacă n-are rădăcină ? 


Sînt și Dunăre și cînt 

Și Carpaţi şi-acest pămînt 
Și-or ce vreme va urma, 
Drumul, nu mi-l va schimba. 

de-o vreme 


Pierd de-o vreme, așa, mereu, 
Cîte-un pic din timpul meu, 
Cît îl caut, vrut, nevrut, 
Văd că mi-a rămas pierdut. 


Nu știu cum și nu știu cine 
Se ţine mereu de mine 

Și mi-l ia, cît mă feresc, 
De nu pot să-l mai găsesc. 


Îl pierd pe oriunde stau, 

Cît îl ţin, oricît nu vreau. 
Cînd m-aşez îl am, supus, 
Cînd mă scol, de mult s-a dus. 


Pe oricare drum bătut, 
Nu-l mai am cît l-am avut 
Și oricît l-aș căuta, 

Tot nu mi-l mai pot afla. 


În oricare zi ar fi 

Pierd de-a rîndul ciîte-o zi. 
Nu mai știu, n-o mai găsesc. 
O pierd fără s-o trăiesc, 

rugă 


Prea multe, viață, te-am rugat 

Cît nici tu de cînd ești n-ai aşteptat, 
Dacă încă te mai rog, că nu ţi-e greu, 
Ceva ce-mi stă în inimă mereu. 


Nu pentru mine-mi este astăzi ruga, 
Nu pentru timpul ce-și mărește fuga, 
Nici pentru anii care vin mai grei, 
Pentru poeţii, pentru frații mei. 


Vreau să te rog, că poți, făcîndu-i tari 
Să nu-i ajuţi s-ajungă iute mari, 

Să nu-i împingi spre cerul înstelat. 
Să-i laşi să urce după cum li-i dat. 


Să nu le dai din cale la o parte 
Ce ei nu pot, să meargă mai departe — 
Să-i lași, dacă au aripi pentru zbor, 
Să zboare doar cu aripele lor. 


De ce te rog atita de fierbinte 
Ce nimeni nu te-a mai rugat-nainte? 
E fiindcă vreau să nu-i pierd pe sub cer 
În înălțimea-n care toate pier. 

valter mărăcineanu, către dorobantii săi 


Sîntem aici la Plevna scut al țării 
Și ţara-i mai voinică dacă noi 
Ostași ai ei, trimiși de ea la luptă, 
Nu vom clinti o palmă înapoi. 


Acolo, sus, unde-i reduta-aceea 
Ne-așteaptă moartea, pitulată-n șanț, 
Dar e-o onoare pentru-acel ce cade 
Cînd, mai ales, acela-i dorobanț. 


Dușmanul șade-adinc ascuns acolo 
Pîndindu-ne cu moartea, cum pîndim, 
Dar noi, românii, ne-apărăm pămîntul 
Și trebuie, luptind, să biruim. 


Se uită ţara-n zare și așteaptă, 
Ne vede cum îi punem noi temei, 
Cum ne urcăm urlînd pe parapete 
Și sîngerăm pentru dreptatea ei. 


Fiți diîrji, flăcăi. Noi scriem mai-nainte 
Ce miîine-abia istoria va scri... 

Noi nu luptăm doar pentru cei de astăzi 
Dar și pentru acei ce vor veni. 

Nainte frați de glie românească 
Întreg pămîntul ne privește-atent. 

Cu fiecare pas făcut-nainte, 

Urcăm pe cel mai falnic monument. 


Nu va pieri nici unul, niciodată, 
Oricât de mare-ncrîncenare-ar fi, 
Că toți ce cad în luptă pentru ţară, 
Pe totdeauna nu vor mai muri. 

plîingere 


A trecut seninul, iarna bate-n ușă, 
Vara e departe, viscolu-i aici, 

Anii lungi trecură, a venit decembre, 
Zilele de aur s-au făcut bunici. 


Din lăuntru ninge. A-nceput ninsoarea. 
Pe la timple fulgii nu-și mai află loc. 
Tot mai des Speranţa se închide-n casă 
Și se ghemuiește mică lîngă foc. 


Codri mari de visuri, dezbrăcaţi de frunze, 
Tremură pe-aferă îndoiţi de vînt, 
Amintirea vine seara lingă sobă, 

Inima se pleacă tot mai spre pămînt. 


Nici o zi plecată nu se mai întoarce. 

Fără de întoarceri toate sînt mereu. 
Prin nămeţii vieţii, înotîind să vină, 
Cîntecul ajunge astăzi tot mai greu. 


În zadar în sobă pun bușteni de gînduri, 
Ce din zori în seară de abia-i tirăsc. 

Orice-arunc în flăcări, orice dor aş pune, 
Inima, de-aș arde-o, nu mai mă-ncălzesc. 


De acum încolo cite-au fost să vie 

Nieiodată-n viaţă nu mai au venit. 
Gloria-i departe, nu mă mai ajunge 
Cîntul chiar de vine, vine-nzăpezit. 

hotărire 


Stiu din străbuni, ca să nu-mi cadă zidul 
Ce-l sui mereu, neobosit, spre ţel, 
Că trebuie întreg, ca pe un altul, 

Să mă zidesc de la-nceput în el. 


Să-ncep deci de pe-acum, din temelie 
Să mă îngrop de tînăr în zidiri, 
Ca după moarte lucru să-mi rămînă, 
Să nu se facă numai amintiri ? 

nu mă-nchid în cărămizi cu totul? 
las să-mi moară luminoasa stea? 
spună Miine celor ce-or să vină 
n-am fost meșter pe măsura mea? 

Ce trebuie să fac? Cum e mai bine? 
Să fiu ca mulți din lume în zadar ? 
Fie ce-o fi, oricît va fi durerea, 
Aduceți cărămidă și mortar... 

însemnare 


Nu mai pling, de-acum la ce-aș mai plinge 
Ce s-a dus mereu, cu orice an? 

Am trecut prin sînge și prin flăcări 
Și-am ajuns cu bine la liman. 


Mîine-n zori am să alerg acasă 
Să-i arăt iubitei c-am venit, 
Ca-n trecut să-i mîngii iarăși părul 
Şi să stau de nimenea ferit. 


Voi găsi-o oare tot aceeași, 
Sau uitînd de cîte-a fost să dea 
O fi luat pe-altcineva, să-i țină 
Să nu cadă casa peste ea? 


Ce să-i spun? Cum să-mi încep vorbirea? 
Să învinui? Poale-a tîingui? 

Sau să las ca lacrima să-i spună 

Tot ce vorba n-ar putea rosti? 


Haide, viață, orice-ar fi să fie, 
Trebuie şi de-acest greu să trec. 
Înfruntai eu fluvii de tristeţe. 
N-o să pot în lacrimi să mă-nec. 

tot soliei 


Mă bat cu vremea, marea mea iubire, 
Deși nu pot să mînui spada grea. 

E-o șansă crudă ce-o oferă astfel 
Numai acelora ce iubind îi vrea. 


E-o luptă aspră. Ştiu că pînla urmă 
Mă va învinge, însă lupt aprins. 
N-a fost nici unul dintre toţi aceia 
Cu care a luptat, să fi învins. 


Stai lingă mine, dragoste fierbinte 

Și șterge-mi fruntea, singur să nu tiu, 
E cea mai crudă luptă dintre toate 
Pe care le-am avut de cînd mă știu. 


Zimbește-mi lung cînd simţi că sînt aproape 


Să fiu zdrobit, atunci cînd ai să vezi 
Că nu mai pot să ţin în mină spada. 
Cu zimbetul tău cald mă-mbărbătezi. 


Iar cînd va fi să fiu învins de-a-ntregul, 
Eu ce ţi-am fost și dragoste și vad, 

Te rog întoarce capul, pentru-o clipă, 
Să nu mă vezi atunci cînd am să ead... 

poeților 


Scria poetul altădată 

Cu lacrimi, fiindcă suferea. 
Și poezia era mîndră 

De toată majestatea sa. 


Îl urmărea pe drumuri luna 
Şi-i da lumină de scria. 

El ţara lui neîntrecută 

Ca soarele e lumina. 


Era și Făt-Frumos și spadă. 
Ședea în visuri ca-n stufiș, 
Ca o iubită poezia 

Venea la el în ascunziș. 


Întreaga-i ţară de lumină 
În orice vers îi încăpea. 
Pin suferința lui de aur 
Doar eu un vers o strălucea. 


Poetul de atunci, prieteni, 
Cu sînge versul și-l scria. 
41 urmârea pe cale luna 

Şi-i da cerneală. Suferea.. 

poeziei II 


Tîrăște-mă cu tine, poezie, 

Oricât de aspru, cît de greu mi-ar fi, 
Spre orișice hățișuri și suișuri, 
Chiar pe oriunde nu mai pot sui. 


Mă ţin de mîna ta care adesea 

M-a dus şi-n depărtări de-am rătăcit, 
Dar m-a purtat și spre-adîncimi de visuri 
Şi spre-nălțimi pe care le-am dorit. 


Nu mai sînt tinăr ca s-alerg ca-n vremuri, 
Merg însă, urc, cutez, mă-nalț, cobor, 
Chiar dacă nu pot să mai sui ca tine 

Și ştiu că n-am s-ajung în viitor. 


Tîrăște-mă, nu mă lăsa de mină, 
Nu mă împotrivesc, doresc să fiu, 
Mai sînt atitea de văzut în lume, 
Mai sînt atitea încă să le scriu. 


Mă ias purtat de tine pe oriunde, 
În orişicare loc te însoțesc. 

Chiar dacă tu vei fi să-mi fii pieirea, 
Merg și în moarte, nu te părăsesc. 

alor mei 


Printre flori, prin mărăcini, 
Printre frați, printre streini, 
Fir de apă, ca oricine, 

Am curs și eu pentru bine. 


Șerpuind cum mi-a fost dat, 
Am șoptit, dar și-am strigat 
Și-am dat tuturor trecînd 
Fiecare fir de gind. 


De-am udat un pom sau floare, 
Sau o iarbă oarecare, 

Încă nu văd, dar ce știu 

E că n-am curs în pustiu. 


N-a fost mal pe care drept 
Să nu-l iau, trecînd, în piept 
Și nici timp șerpuitor 

Pe care să-l trec ușor. 


N-a fost dor ce să nu-l am, 
Cîntec să nu-mi bată-n geam 
Și nici vis să-l fi udat 
Și-apoi să fi regretat. 

Ca un pom cu rod bogat, 
Cînd bătut, cînd scuturat, 

N-am ținut seama la cine 
Am dat fructele din mine. 


Nu mă pling, dar vreau să știți 
Cînd va fi să m-amintiţi, 
Că atunci cînd am plecat, 
Am știut că-i de luptat... 

tăranii 


Cu pasul și cu vorba măsurate, 
Călcînd adînc meleaguri strămoșești, 
Ţăranii vin din Doină și Balade, 
Din Mioriţă, basme și povești. 


Sînt rădăcina noastră românească, 

O rădăcină lacrimă și cînt, 

Ce-atit de-adincă este-n lut că nimeni 
Nu ne-ar putea-o trage din pămînt. 


Ca niște uriași deşteaptă ziua, 
O iau cu ei în cîmp neîncetat, 
Ţin soarele de raze să n-apună 
Și-aruncă luna, seara, peste sat. 


Săraci de mult, stăpini ca niciodată 
Pe visul lor, acum îndeplinit, 
Veghează Steaua ce le-a dat lumină, 
Cinstind prezentul care i-a cinstit. 


Sînt os din osul neamului de veacuri 
În dragoste de Pace pătimași, 
Mari iubitori de glie și de oameni, 
Conducători de ţară și oșştași! 

din munţi 


Înaltul brad trăiește pe-nălţime 
Privind departe, singur, maiestos, 
Crescut în stîncă, prins de ea cu braţe, 
Dorit adesea să se afle jos. 


El este-ntiiul care vede-n zare 
Cum se ridică soarele din hău 
Și cum cu raze, ca să se înalțe, 
Se prinde zilnic şi de virful său. 


De ani și ani a suferit întruna 
Dar a urcat, făcîndu-și singur drum, 
Luptîndu-se cu timpul ca s-ajungă 
Pînă acolo unde este acum. 


Îl fericește lumea lui de arbori, 

Dar nimenea nu ştie, oameni buni, 
Că jos atunci cînd nu-i nici adiere 
În înălțimi sînt zbateri și furtuni... 


VIRGIL CARIANOPOL / lumini pentru dragostea mea 


un gînd 


Un gînd subțire, de mătasă, 

Mă caută de-un timp pe-acasă 
Și vrea ca orice gînd ce vine, 
Să stea de vorbă doar cu mine. 


Nu mă cunoaște, dar prin scris 
Mă știe poate, de la vis 

Şi-n orice zi, cînd sînt plecat, 
Mă caută nenduplecat. 


Îmi spune doamna mea că e 
Ca nu știu cine, nu știu ce... 
Că nu-i atît de luminos, 
Dar spune vorbele frumos. 


Am să-l aștept, poate că vrea 
Din greutatea lui să-mi dea. 
Poate-i zdrobit, poate-o vroi 
Și n-are unde odihni. 


Cîndva tirziu, cînd de cum sînt, 
Voi fi și eu ca toţi pămînt, 
Poate-mi va pune, unde mii, 

O flacără la căpătii... 

vezi, mamă ? 


Mai vin la casa veche, mamă, 
Deși sînt obosit de mers. 
Ce multe vremea le destramă, 
Ce multe amintiri a șters. 


A mai rămas așa doar poarta 
Cu-același măr înalt, la fel. 
Vezi, mamă, mărul pus de tata 
Trăiește mult mai mult ca el. 


Ferestrele plecînd departe, 
De iederi învelite-n rochi, 
Cu ochii lor de geamuri sparte, 
Privesc la lume fără ochi. 


De unde altădată-n seară 
Caisul ne-ndemna la cînt, 
O mînă aspră şi avară 

A scos caisul din pămînt. 


Și curtea s-a făcut mai mică 
lar gardul tainic a plecat. 
Vezi, mamă, timpul cum ridică 
Și cară tot nenduplecat ? 

Sînt zile-ades cînd temerar urce munţii 
Ce-i străjuiesc prăpăstiile-adînci, 
Acele aspre înălţimi de aur, 

Chiar de le sui tirîndu-mă pe brînci. 


La fel, sînt zile cînd m-arunc în ape 
Cu care lupt, mă frîing, mă-mpotrivesc, 
În ape-adînci care se zbat în maluri 

Şi malurile doar le stăpînesc. 


Sint zile iarăși cînd m-azvirl de flăcări 
În bătălia vieții cea mai grea 

Fără să-mi pese de mai ies din luptă 
Cînd este vorba despre țara mea. 


Dar sînt și zile cînd dorit de tihnă 
Sătul de toate, fără să mai sper, 

M-aş vrea ca norul slobod pe întinderi 
Plutind în voia visului sub cer. 

de-acum 


Nu mă mai salt, nu mă mai zbat, 


Cu tot ce-a fost m-am împăcat. 


De-acum încolo, orice-ar fi, 
Nu mai am cui mă-mpotrivi, 


Nu mai încerc să mă feresc 
De cîte mă nedreptățesc 
Deși, de ani împovărat, 
Tot aş putea să mă mai zbat. 


Nu mă mai apăr, nu mai sper, 
Nu bat, nu strig, nu vreau să cer. 
Iert toate cîte-au fost sub stea 
Deși şi-n altfel se putea. 


Pun pana jos de-acum, să tacă, 
Bag sabia de gînd în teacă 
Și las ca timpul înţelept 
S-așeze totul cum e drept. 

răspuns 


Vrei să ne știi, să ne cunoști iubirea 
Și inima și visul ce ni-i sfînt 

Şi vreau să te ajut să vezi mai bine 
Această ţară-n care toate sînt. 


E-așa cum este luna cînd e-ntreagă 

Cu munți înalţi, cu ape și cu tot... 

Cu oameni blînzi ce-și construiesc prezentul 
Şi își aşează liniștea cum pot. 


La suprafață-s oștile de astăzi 
Cu înălțimi de vis şi omenesc, 
Iar în adincuri fostele armate 
Ce obosite, încă odihnesc. 


încolo, zbateri și foșniri de codri, 
Un viitor cum n-a fost pînă-acum 

Şi un trecut de care sîntem mîndri 
Ce ne-a croit spre totdeauna drum. 


De-ar fi statui să le-nălțăm vreodată 
Atitor cîți au dreptu-a le avea, 

Atît de multe ar urma să fie 
Că n-am avea pe unde mai umbla. 


Aceasta ne e ţara pentru care 
Stăm treji cu ochii ţintă la hotar 
Și pentru care,-n dragoste de veacuri, 
Luptăm, murim şi ne întoarcem iar... 

Semn 


Cioplesc în bradul încă tînăr 
Tăcutul şi prelungu-mi nume 
Ca să-mi rămînă peste vreme 
Și-această trecere prin lume. 


— Mă doare„-mi strigă stins, eu 
Tot mai adînc în el mă-nsemn. 
Cad la picioare bucățele 

Din carnea-i fragedă de lemn. 


Nu-i iau în seamă tinguirea, 
Îl las să strige cît o vrea 
Și eu mă zbat gemînd zadarnic 
Cînd mă înseamnă vremea mea. 


Tîrziu, cînd n-oi mai fi în lume, 


Pentru ce-am ars de mult, cîndva, 


Sînt sigur numele, odată, 
Crescîndu-mi că s-o bucura... 


însă 

cîntec de maturitate 


Vine-o vreme matură cînd viața 
Cere tot ca să mai poată sta. 

Am dat totul Patriei, în lume, 
Nu mai am la nimenea ce da. 


Sînt lumini ce-ar merita credinţă, 
Ce-ntre ele n-ar vroi să șed. 
Cred în țara mea ca-n nici o alta, 
Nu mai pot în altele să cred. 


Drumuri multe-mi se deschid-nainte 
Peste care-s îndemnat s-alerg. 

Am ales doar drumul Omeniei 
Pe-alte drumuri nu știu cum să merg. 


Visuri vin în taină cîteodată 
În lumina mea să le-ncrustez. 
Numai visul Patriei mi-e Visul, 
Nu mai vreau alt vis să mai visez. 


Cere-h vreme jurăminte multe 
Orice bucurie ce mă vrea. 
Am jurat o dată. Ţării mele. 
Nu mai am la cine mai jura. 

astă seară... 


Astă seară iar am să plec 
Numai pînă aci, pînă în vis. 
Am eu ceva cu un cîntec 
Care nu se lasă niciodată scris. 


Nu te-nfricoșa. Vreau să-l prind. 
Are în el multe trăiri înțelepte. 
Fii fără teamă, doar ridic chepengul 
Şi cobor numai cîteva trepte. 


Îl simt pe undeva pe aproape. 
Cum dau de el ca, pe o jivină 

Îl înfășur bine în gînduri 

Și îl aduc la lumină. 


Nu mă duc departe. Uite, nu iau 

Nici felinarul, ca totdeauna, cu mine. 
Cobor să-l prind pe-ntuneric 

Că la lumină nu vine. 


E cîntecul cel mai mare din toate. 
Dacă-l prind în vreun fel, 

Ca după căpetenia cîntecelor, 
Vin apoi toate cîntecele după el. 

pentru sănătatea sotiei 


Soţia mea e astăzi mai bolnavă, 
Chiar umbra, parcă, i se pare grea. 
Această umbră care e ca fulgul, 
De-abia o mai tirăște după ea. 


În ochii ei ceva ce mă-nspăimîntă 
Incepe să plutească zi cu zi. 

O teamă, ca o noapte fără stele, 
Îngrozitoare, s-a oprit aci. 


Zîmbește doar ca să-mi mai dea speranţe 
C-un zâmbet stins, c-un sentiment tăcut 
Și mîngiie prin casă, cu privirea, 
Atitea lucruri care le-a făcut. 


Din cînd în cînd deschide-ncet dulapul 
Cu gîndul trist, pe-ascuns, înlăcrimat, 
Privind pe rînd la rochiile care 

De multă vreme nu le-a mai purtat. 


Nu știu pe cine să mai rog, dar, totuși, 
De-i cineva, în tot acest frămînt, 

Îi înghenunchi și-l rog să mă ajute, 
Să nu mi-o ia de-acum de pe pămînt. 


Să mi-o mai țină încă pînă-n clipa 
Ce mi-o fi dat şi mie să-nnoptez. 
Cînd va pleca, să plec cu ea o dată, 
Să-i fiu alături ca să-i luminez. 

Destule cîntece de astăzi, 
Ce viața mi le-a hărăzit, 
Se vor întoarce ca și mine 
De unde-n lume au pornit. 


Nu toate or să-nfrunte timpul 
Deşi am pus în ele zbor, 
Amestecînd ciment de viaţă, 
Cu Azi, trecut și viitor. 


S-or naște altele mai dirze, 
Mai îndrăznețe, mai de foc, 
Le-ar da pe-acestea la o parte 
Și își vor face ele loc. 


Sînt legi statornice în lume, 
De mii de ani, ce-au pus temei. 
Oricare vreme vine veșnic 
Cu cîntecul și visul ei. 


Știu, timpurile-s fără lacrămi, 
Nu iartă, totdeauna cern, 

Și nu păstrează niciodată 
Decît ce e pentru etern. 


Dar am o scuză omenească 

În fața mîinelui gropar, 

Că pentru Azi, oricare cîntec 
Ca pîine-a fost de necesar... 

bună seara, lună 


Bună seara, lună! Bună seara 
Dragoste de aur din trecut. 
Am venit din nou ca altădată 
Miîinile de raze să-ţi sărut. 


Mi-este dor de dragoste, iubito, 
De iubire sînt adînc dorit. 
Luminos, misterios, ca tine, 
Nimenea de-aici nu m-a iubit. 


Numai tu îmi ieși mereu în cale 
Și ai timp cu mine să rămii, 
Numai tu, cu mii și mii de raze, 
Toată noaptea stai și mă mîngii. 


Este drept, sînt prea departe-n neguri, 
Nu mă știi, nu m-ai văzut nicicînd, 
Dar mi-ai dat ca nimenea în viață 
Munţi de fericire şi de gînd. 


Unde sînt? Un punct aici în lume 
Printre codri, lanuri și livezi. 
Nu-i așa că nu mă vezi de-acolo? 
Nu ești prima care nu mă vezi! 

o poezie 


Ca orice creator am vrut cîndva 
Să fac un lucru ce să lumineze, 
O poezie care să trăiască 

Şi care după mine să urmeze. 


Am luat pămînt de gînd, l-am frămîntat, 
I-am dat un chip așa cum l-am vroit, 
Turnînd în ea şi dor aprins de soare 
Dar și puternic dor pentru iubit. 


Cînd a fost gata, i-am suflat deasupra 
Și i-am spus blînd: — Te scoală și pornește, 
E datul tău să umbli printre oameni, 
Visează, cîntă, umblă şi iubeşte. 


Dar ea nu s-a mișcat, ședea întinsă 
Pe patul ei de marmură-așteptînd. 

Nu respira, nu da un semn de viață 
Deși crezusem c-am s-o văd umblînd. 


Eram grăbit pe-atunci, eram prea tînăr... 
Am strîns-o-n pumni și am ucis-o-așşa, 
Îmi pare rău, acum, că era vie. 

Curgea șiroaie sîngele din ea. 

cîntec de primăvară 


Văzui în ţară zilele-nsorite, 
Văzui lumina ce de mult venea. 
De-acum-nainte cele ce urmează 


Nu-mi pasă chiar de nu le-oi mai vedea. 


Tot ce-a fost vis și crez odinioară, 
S-a împlinit cu soare şi statui. 

Cel ce-a trudit la dragostea de astăzi 
Își are locul și lumina lui. 


Sînt împăcat cu cîte se-nălțară 
Şi cîte strălucesc la orice pas. 
Nu mai sînt multe de făcut pe mîine, 
Deși destule încă-au mai rămas. 


Cădeţi deci frunze românești pe mine, 
Acoperiţi mormîntul meu duium. 
Văzui în țară ce-am voit să fie 
Și pot dormi în liniște de-acum. 

